b'\n_START_ARTICLE_\nKri\xc5\xbei\xc5\xa1\xc4\x8de\n_START_PARAGRAPH_\nKri\xc5\xbei\xc5\xa1\xc4\x8de je prometna povr\xc5\xa1ina, ki nastane s kri\xc5\xbeanjem ali zdru\xc5\xbeitvijo dveh ali ve\xc4\x8d cest v isti ravnini. Sestavni deli kri\xc5\xbei\xc5\xa1\xc4\x8da so tudi prehodi za pe\xc5\xa1ce in prehodi kolesarskih stez, \xc4\x8de so zgrajeni, razvrstilne prometne pasove pa \xc5\xa1tejemo k \xc5\xa1ir\xc5\xa1emu obmo\xc4\x8dju kri\xc5\xbei\xc5\xa1\xc4\x8da._NEWLINE_Kri\xc5\xbei\xc5\xa1\xc4\x8da so razli\xc4\x8dnih oblik v odvisnosti od \xc5\xa1tevila krakov oziroma \xc5\xa1tevila cest, ki se kri\xc5\xbeajo in razli\xc4\x8dnih prometnih ureditev. V zadnjih letih se v Evropi in tudi pri nas vse bolj uveljavljajo kro\xc5\xbena kri\xc5\xbei\xc5\xa1\xc4\x8da, ki imajo glede varnosti in preto\xc4\x8dnosti prometa precej prednosti pred klasi\xc4\x8dnimi kri\xc5\xbei\xc5\xa1\xc4\x8di.'